《慈相寺》
宋代·邓德秀

小桥横过一溪长，因访梅花到上方。
山到尽时逢怪石，楼于高处带斜阳。
殿经几劫壁多坏，碑刻前贤诗数章。
三百年前钟尚在，可怜阅遍几兴亡。

作者简介：邓德秀，字元实，号秀山，南丰（今属江西）人。度宗咸淳四年（一二六八）进士，官建宁府推官。有《秀山小稿），已佚。事见明正德《建昌府志》卷一五、《江西诗徵》卷二三。